b'\n_START_ARTICLE_\nAGM-69 SRAM\n_START_PARAGRAPH_\nBoeing AGM-69 SRAM (Short Range Attack Missile, suom. lyhyen kantaman rynn\xc3\xa4kk\xc3\xb6ohjus) on yhdysvaltalainen ns. ensi-iskuun tarkoitettu strategisen luokan Stand-Off -tyyppinen hy\xc3\xb6kk\xc3\xa4ysase, vihollisen ilmapuolustuksen lamauttamista varten. T\xc3\xa4m\xc3\xa4n ohjusaseen ensisijaisiksi maaleiksi soveltuivat tutka-asemat, ilmatorjunta-asemat kuten tykkipatterit ja it-ohjusasemat, sek\xc3\xa4 mahdollisesti my\xc3\xb6s lentokent\xc3\xa4t. AGM-69 SRAM:in kehittely alkoi vuoden 1963 j\xc3\xa4lkeen, jolloin edellisena vuonna hyl\xc3\xa4tylle GAM-87 Skybolt (AGM-48):ille alettiin hakemaan korvaajaa. Vuonna 1964 aloitettiin varsinainen suunnittelu. Vuonna 1966 tapahtui tarkempi m\xc3\xa4\xc3\xa4ritys, kehitysaskelien merkeiss\xc3\xa4. Ensilaukaisu tapahtui 1969, ja k\xc3\xa4ytt\xc3\xb6\xc3\xb6notto 1972. Osiltaan AGM-69 SRAM korvasi my\xc3\xb6s AGM-28 Hound Dogin._NEWLINE__NEWLINE_Aseen kantaman maksimi oli 170-200 km. Matalalta tehdyn hy\xc3\xb6kk\xc3\xa4yksen kantama oli vain noin 50-55 km. Enin nopeus oli 3.0 - 3.5 Machia. Suunnistustapa oli inertiasuunnistus, joskin t\xc3\xa4m\xc3\xa4 ohjus oli tutkakorkeusmittarilla varustettu. Se antoi keskiosumapistearvioksi (CEP) 430 m. Ohjuksen omamassa oli 1\xc2\xa0010 kg. Lockheedin valmistama SR-75 rakettimoottori oli kaksivaiheinen sek\xc3\xa4 kiinte\xc3\xa4t\xc3\xa4 polttoainetta k\xc3\xa4ytt\xc3\xa4v\xc3\xa4. SRAM-ohjuksen taisteluk\xc3\xa4rki oli W-69 -tyypin ydink\xc3\xa4rki. Se oli kaksivalintainen: joko 17 kT tehoinen fissior\xc3\xa4j\xc3\xa4hde (1st stage) tai 170 kT (joidenkin l\xc3\xa4hdeviitteiden mukaan 200 kT) tehoinen l\xc3\xa4mp\xc3\xb6ydinr\xc3\xa4j\xc3\xa4hde (2nd stage). Asetyyppin\xc3\xa4 Boeing AGM-69 SRAM poistettiin vasta vuonna 1993. Kaiken kaikkiaan 1\xc2\xa0500 tuotantoyksil\xc3\xb6\xc3\xa4 valmistettiin, n\xc3\xa4ist\xc3\xa4 1\xc2\xa0100 varustettiin ydink\xc3\xa4rjill\xc3\xa4._NEWLINE_T\xc3\xa4m\xc3\xa4n ydink\xc3\xa4rjell\xc3\xa4 varustetun hy\xc3\xb6kk\xc3\xa4ysohjuksen er\xc3\xa4s huomattava k\xc3\xa4ytt\xc3\xa4j\xc3\xa4 oli 509. Bomb Wing, joka on sijoitettuna AFB Peaseen New Hampshiressa. AGM-69 SRAM oli er\xc3\xa4s varsin merkitt\xc3\xa4v\xc3\xa4 osa SAC:n eli Yhdysvaltain strategisten ilmavoimien aseistusta. Yhdysvalloissa oli kolme eri konetyyppi\xc3\xa4, jotka kykeniv\xc3\xa4t kuljettamaan AGM-69 SRAM:in, ne ovat Boeing B-52 G/H Stratofortress, General Dynamics F-111A Aardvark, sek\xc3\xa4 Rockwell B-1B Lancer._NEWLINE_Er\xc3\xa4s Naton operaatiosuunnitelmista (OPLAN 10-1 & OPLAN 100-6) oli ydiniskujen tekeminen Suomeen, n\xc3\xa4iss\xc3\xa4 lamautettaisiin lentokenttien toiminnat. Arviolta 21-23 ydink\xc3\xa4rke\xc3\xa4 oli t\xc3\xa4t\xc3\xa4 tarkoitusta varten varattuina. Tuolloin olisi 19 eri paikkakuntaa pommitettu ydinasein. Nuo maalituksen kohteet olivat hyvin korkealla prioriteetilla, eli suuressa vaarassa saada kokea ydinpommitushy\xc3\xb6kk\xc3\xa4ys ydinkriisin uhatessa. Boeing AGM-69 SRAM olisi ollut n\xc3\xa4ihin k\xc3\xa4ytt\xc3\xb6tarkoituksiin, varsin hyvin soveltuva hy\xc3\xb6kk\xc3\xa4ysase._NEWLINE_T\xc3\xa4m\xc3\xa4n ohjusasetyypin seuraaja on Boeing AGM-86 ALCM, Air Launched Cruise Missile, jonka lentotestit alkoivat vuonna 1976. Se on ollut k\xc3\xa4yt\xc3\xb6ss\xc3\xa4 alkaen vuodesta 1981.'